Ohje kasvattajalle digitaalista kasvunkansiotyöskentelyä varten/hankepilotti syksyllä 2017

|  |  |  |  |
| --- | --- | --- | --- |
|  | Työvaihe | Konkreettinen toiminta | Mitä muuta |
| 1 | Suunnittelu | Mieti esimiehen ja tiimin kanssa tavoite? Mitä haluamme saada näkyväksi? |  |
|  | Mallin eri vaiheet  Ajankäytön suunnittelu | Mieti ajankäyttö ja sen organisointi. Luovunko jostain? Yhdistelenkö joitain toimintoja uudella tavalla, jotta saan aikaa tälle? Hyödynnänkö pienryhmiä työskentelyssä? Hyödynnänkö periodeja? Miten mahdollistan reflektointisessiot? Miten ja kenelle lapset esittelevät?  Mieti yhdessä muiden digimatkalaisten kanssa miten voitte tukea toisianne. | Miten muulla tavoin hyödynnän syntynyttä dokumentaatiota?  Kirjaukset suunnitelmista esimerkiksi ryhmävasuun ja tiimisopimuksiin. |
|  | Vanhempien osallisuuden ja tiedotuksen suunnittelu | Tiedottaminen vanhemmille: milloin digiportfoliot tulevat ja mitä niillä tavoittelemme.  Vanhempien osallisuuden hahmotteleminen yhdessä vanhempien kanssa: miten he voisivat osallistua? Mitä he toivovat portfoliolta?  Sovi vanhempien kanssa portfolion käyttämisestä osana lapsen omaa vasuprosessia. | Hyödynnä hankkeen materiaaleja |
|  | Varhaiskasvatussuunnitelma-  keskustelun suunnittelu | Suunnittele yhdessä tiimin kanssa kuinka hyödynnät digitaalista portfoliota osana lapsen vasua. |  |
| 2 | Toteutus | Luo lapsille omat portfoliokansiot hankesivujen alle Pedanetiin.  Mieti haluatko käyttää valmista rakenne-ehdotusta portfolion rakenteena vai jäsennätkö sen muulla tavoin. | Päiväkoti- ja ryhmäkohtainen kansiorakenne on luotu valmiiksi.  Tähän tulee lisää ohjeistusta kesä- ja elokuussa. |
|  | Porras 1 | Pyydä vanhempia luomaan lapselle ”oma tila”-tunnus. Jaa pyynnön yhteydessä vanhemmille infopaketti (tutkimussuostumukset (vanh.&lapset), julkaisulupa, rekisteriseloste, tiedote). Mieti millä muulla tavoin vanhempia tiedotetaan. Mieti millaista tukea vanhemmat tarvitsevat tunnuksen luomisessa. | Ohje Pedanetissä.  Infopaketti olemassa.  Muista tvt-tukihenkilön rooli ja mahdollisuus auttaa. |
|  |  | Ota kamera/pädi arjen tilanteisiin mukaan. Anna lapselle ikätasoinen dokumentointivastuu omasta toiminnasta, mielenkiinnon kohteista, ideoista, leikeistä jne. Muistakaa dokumentoida myös työskentelyprosessia, ei pelkästään lopputulosta. | Muista medialeikin kehä ja ohjeistus! |
|  |  | Muista, että voit dokumentoida digitaaliseen portfolioon myös kolmiulotteisia töitä ottamalla niistä valokuvia tai skannaamalla lapsen piirustuksia. | Muista myös äänittäminen ja muut tiedostomuodot. |
|  |  | Auta lasta miettimään mitä hän haluaisi oppia. Liitä tämä osaksi lapsen vasuprosessia.  Auta lasta dokumentoimaan omaa oppimisprosessiaan. | Kirjaa lapsen omia tavoitteita myös vasuun. Keskustele asiasta vanhempien kanssa |
|  |  | Siirrä tarvittaessa syntynyt dokumentaatio (ryhmän yhteiset produktiot, lapsen omat tavoitteet, muu pedagoginen dokumentaatio, esim. mielenkiinnon kohteet, ideat, leikit, vasun oppimisen alueiden toteutukset) johonkin välisäilytykseen (dokumentointiportfolioon), niin että löydät materiaalin, kun lapsi on valitsemassa mitkä dokumentit laitetaan portfolioon. |  |
|  | Porras 2 | Auta lasta valitsemaan itselleen tärkeät dokumentit digitaaliseen portfolioon. Vie ja järjestä dokumentit yhdessä lapsen/lasten kanssa. | Ohje: houkuttelu reflektoivaan vuorovaikutukseen |
|  | Porras 2 | Muista siirtää portfolioon myös työskentelyprosessin dokumentaatio. |  |
|  | Porras 2 | Auta lasta pohtimaan omaa oppimistaan. Mitä olen tehnyt? Harjoitellut? Oppinut? Osaan? Mitä seuraavaksi? |  |
|  | Porras 3 | Auta lasta esittelemään omaa portfoliotaan muille lapsille, vanhemmille ja muille kasvattajille. |  |
|  | Porras 3 | Pyydä vanhempia kommentoimaan sanoin ja kuvin portfolion sisältöjä. Pyydä heitä jatkamaan dokumentointia. |  |
|  | Porras 3 | Hyödynnä portfolion dokumentaatiota osana lapsen vasuprosessia ja-keskustelua. | Avaa portfolio vasussa. |
| 3 | Arviointi | Auta lasta arvioimaan koko portfoliotoimintaa: miten hän on sen kokenut, mikä on ollut vaikeaa, mikä helppoa jne.?  Arvioi kuinka olette onnistuneet omassa työssänne portfoliotyöskentelyn käyttöönottajina ja mahdollistajina. Vertaa ajatuksianne alun tavoitteisiin. Mitä te kasvattajina opitte? | Muista kirjata arviointi myös ryhmävasuihin ja tiimisopimuksiin. Täsmennä tarvittaessa työnjakoa ja aikataulutusta. |
|  |  |  |  |